6. ΒΑΣΙΛΙΚΟΝ ΔΙΑΤΑΓΜΑ της 11/30 Νοεμ. 1959 (ΦΕΚ Α΄ 263) Περί ρυθμίσεως του τρόπου ιστορικής ερεύνης εν τη Ιστορικώ Αρχείω του Β. Υπουργείου Εξωτερικών. Έχοντες υπ΄ όψιν τας σχετικάς διατάξεις του άρθρ. 31 του κωδικοποιημένου Νόμ. 4952/1931, ως ετροποποιήθη μεταγενεστέρως, και την υπ΄ αριθ. 426/1959 γνωμοδότησιν του Συμβουλίου Επικρατείας, προτάσει του Ημετέρου επί των Εξωτερικών Υπουργού, απεφασίσαμεν και διατάσσομεν: (Αντί των σελ. 105-114(α) Σελ. 105(α) Τεύχος 627-Σελ. 51 Οργανισμός Κεντρικής Υπηρεσίας 40.Α.β.1-6 Άρθρ.1.-Το Ιστορικόν Αρχείον του Β. Υπουργείου επί των Εξωτερικών φυλάττει τους φακέλλους του Υπουργείου τούτου από του έτους 1821 μέχρι του προηγουμένου του τρέχοντος έτους. Εκ των φακέλλων τούτων οι από του έτους 1821 μέχρι του έτους του προηγουμένου της τελευταίας εκάστοτε πεντηκονταετίας θεωρούνται ιστορικοί, οι δε υπόλοιποι υπηρεσιακοί. Άρθρ.2.-Οι προς ιστορικήν έρευναν διατιθέμενοι φάκελλοι είναι μόνον οι ιστορικοί και δη οι καταγεγραμμένοι και ταξινομημένοι τοιούτοι, εξαιρέσει εκείνων, των οποίων η κοινολόγησις δύναται κατά την ανεξέλεγκτον κρίσιν του Β. Υπουργείου να επιφέρη εν τη συγκεκριμένη περιπτώσει βλάβην εις δημοσία ή ιδιωτικά συμφέροντα. Άρθρ.3.-Οι επιθυμούντες να ερευνήσουν τους ιστορικούς φακέλλους του Β. Υπουργείου δέον να υποβάλλουν αίτησιν απευθυνομένην προς την Διεύθυνσιν Προσωπικού και Αρχείων του Υπουργείου τούτου. Εν τη αιτήσει ταύτη δέον επίσης να δηλούται σαφώς το θέμα της αιτουμένης ερεύνης, πάσα δ΄ επέκτασις εκ των υστέρων εις άλλα σχετικά θέματα απαιτεί την χορήγησιν νέας αδείας. Άρθρ.4.-Η άδεια ερεύνης χορηγείται είτε υπό του Μονίμου Υφυπουργού, είτε υπό του Γενικού Διευθυντού του Β. Υπουργείου, κατά την απόλυτον κρίσιν των, εις επιστήμονας ερευνητάς. Άρθρ.5.-Προκειμένου περί μη επιστημόνων ερευνητών η άδεια ερεύνης χορηγείται μόνον κατόπιν υποβολής μετά της σχετικής αιτήσεως και επιστολής καθηγητού της Ιστορίας Ελληνικού Πανεπιστημίου ή ιστορικού της Ακαδημίας Αθηνών συνιστώντος το πρόσωπον του αιτούντος ως καταγινόμενον εις τοιαύτας μελέτας. Άρθρ.6.-Η έρευνα εν τω Ιστορικώ Αρχείω δεν δύναται να υπερβή το χρονικόν διάστημα του ενός έτους μετά την λήξιν του οποίου απαιτείται η χορήγησις νέας αδείας. Άρθρ.7.-Η έρευνα λαμβάνει χώραν εν τω αναγνωστηρίω του Ιστορικού Αρχείου καθημερινώς από της 11ης π.μ. έως 1.30 μ.μ. επί παρουσία πάντοτε υπαλλήλου οριζομένου υπό του Διευθυντού των Αρχείων η του Προϊσταμένου του Ιστορικού Αρχείου. Σελ. 106(α) Τεύχος 627-Σελ. 52 Άρθρ.8.-Η έρευνα εν τω Ιστορικώ Αρχείω διακόπτεται κατά τον μήνα Αύγουστον. Εις τον Ημέτερον επί των Εξωτερικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 